અમદાવાદ, 15 ડિસેમ્બર : વર્ષ 2014 બૉલીવુડ માટે ખૂબ જ ધમાકેદાર રહ્યું. અનેક ફિલ્મો દર્શકોએ વખાણી, તો કોઇકને ક્રિટિક્સે માથે ચઢાવી, તો ઘણી ફિલ્મોએ બૉક્સ ઑફિસે ધમાલ મચાવી, પરંતુ જો વાત ટૉપ પૉઝિશનની કરવામાં આવે, તો આ વર્ષ રહ્યું સલમાન ખાનના નામે. સાજિદ નડિયાદવાલાના દિગ્દર્શન હેઠળ નિર્મિત કિક ફિલ્મે વર્ષ 2014માં તાબડતોડ બૉક્સ ઑફિસ કમાણી કરી સૌના રેકૉર્ડ્સ તોડી નાંખ્યાં. આ ફિલ્મમાં સલમાન ખાન અને જૅકલીન ફર્નાન્ડીઝ મુખ્ય ભૂમિકાઓમાં હતાં.